CELEX: C2006/074/08
Language: sk
Date: 2006-03-25 00:00:00
Title: Vec C-467/05: Návrh na začatie prejudiciálneho konania podaný uznesením Tribunale di Milano zo  6. októbra 2005 , ktorý súvisí s trestným konaním proti Giovanni Dell'Orto

25.3.2006   
            
            
               SK
            
            
               Úradný vestník Európskej únie
            
            
               C 74/4
            
         Návrh na začatie prejudiciálneho konania podaný uznesením Tribunale di Milano zo 6. októbra 2005, ktorý súvisí s trestným konaním proti Giovanni Dell'Orto
   (Vec C-467/05)
   (2006/C 74/08)
   Jazyk konania: taliančina
   Tribunale di Milano podal uznesením zo 6. októbra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s trestným konaním proti Giovanni Dell'Orto a bol doručený kancelárii Súdneho dvora 27. decembra 2005.
   Tribunale di Milano žiada Súdny dvor, aby rozhodol o týchto prejudiciálnych otázkach:
   
               1.
            
            
               Môžu sa ustanovenia článkov 2 a 9 rámcového rozhodnutia 2001/220/SVV prostredníctvom ustanovení článku 1 a nasl. smernice Rady 2004/80/ES (1) z 29. apríla 2004 o odškodňovaní obetí trestných činov alebo iných ustanovení práva Spoločenstva vzťahovať na akúkoľvek osobu postihnutú trestným činom vo všeobecnosti v trestnom konaní?
            
         
               2.
            
            
               Môžu sa ustanovenia článkov 2 a 9 rámcového rozhodnutia 2001/220/SVV prostredníctvom ustanovení článku 1 a nasl. smernice Rady 2004/80/ES z 29. apríla 2004 o odškodňovaní obetí trestných činov alebo iných ustanovení práva Spoločenstva vzťahovať na akúkoľvek osobu postihnutú trestným činom v exekučnom trestnom konaní nadväzujúcom na právoplatný odsudzujúci rozsudok (a teda aj na rozsudok o výkone trestu podľa článku 444 c.p.p.)?
            
         
      (1)  Ú. v. EÚ L 261, 6.8.2004, s. 15; Mim. vyd. 19/007, s. 65.